section_heading: Životopis
paragraph_text: 50 Centa je privukla njegova reputacija i reputacija Dr. Drea, a ne ponuđeni novac. Ubrzo nakon potpisivanja ugovora 50 Cent s Eminemom i Dreom započinje studijsko snimanje pjesama za predstojeći album. "Get Rich or Die Tryin'" objavljen je početkom 2003. i nošen uspjehom singla "In da Club" ubrzo postao platinasta senzacija, dosegnuvši milijun prodanih primjeraka u svega tjedan dana. To je do danas njegov najuspješniji album s 12 milijuna prodanih primjeraka u svijetu, od toga 8 milijuna samo u SADu. Mediji su spremno prigrlili novu rap zvijezdu i njenu sumnjivu prošlost, a 50 Cent je nastavio sa snimanjem, želeći do kraja iskoristiti svojih pet minuta.